 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ-ኣሜሪካ ዓለምና ኩሉ ብዘለዎ ተውህቦ ስነ-ጥበብ ዘስተማቕረላ ኣድማስ ምርኢትያ 8 ሕዳር 2018 ምንጪ ስእሊ, TeklitFB እዚ ኣብ ኣስመራ ተወሊዱ ዝዓበየን ካብ ቑልዕነቱ ጀሚሩ ኣብ ሑጻን ወረቐትን እናሓንጠጠ ዝዓበየ ኤርትራዊ መንእሰይ ንፍቕሪ ጥበቡ ካብ ዩኒቨርስቲ ሊፐስኮምብ ኣመሪካ ብፍልጠት ዲግሪ ነዲቑ ገና ይምልኣሉ ኣሎ ብስርሓቱ ዝተደነቐ ክሪስ ፐፕለ ዝተባህለ ጸሓፊ እኳ ብ08 ጥቅምቲ 2007 ሕልሚ ብተወፋይነትን ጻዕርን እዩ ዝገሃድ ብዘርእስቱ ዓንቀጽ ተስፋ ዘለዎ ቀባኢ! ክብል ሰምዩዎ ኣሎ ሃገሩ ኤርትራ ድማ ድሮ ንዝቀብኦ ቴምብር ኣብ ሃገራዊ መዝገብ ሰኒዳቶ ኣላ ጽባሕ ንግሆ ከኣ ኣብ ኣደራሻት ጥበባት ዓለም ኣብ ዘርእዮ ምርኢት ስእላዊ ኢግዚብሺን እዚ መንእሰይ ማዕረ ክንደይ ፍቕሪ ጥበብ ከምዘለዎን ፍቕሩ ንምርዋይ ከምዝጸዓረን ክትምስክረሉ እያ ክብል ንተበግሶኦን ተወፋይነቱን ብምድማቕ ጽባሕ ንግሆ ካብቶም ዓለምና እትሕበነሎም ውሩያት ቀባእቲ ከምዝኸውን መስኪሩሉ ቀባኣይ ተኽሊት ኣብታ ብጽባቐኣን ግርማኣን ብስነ-ጥበባዊ ክብራን ፍቕራን ብንጹህ ኣየራን ምድራን እትፍቀር ኣስመራ ተወሊዱ ብፍቕሪ ስድራኡን ህዝቡን ማሚቚ ዓብዩ ክሳብ 2001 ከኣ ኣብታ ፍቕሪ ስነ-ጥበብ ዘማዕበለላን ጥበብ-ቅብኣ እተማህረላን ኣስመራ ጸኒሑ ንዝለዓለ ትምህርቲ ኣብ ሕቡራት መንግስታት ኣመሪካ ናብ ዝነብሩ ስድራ-ቤቱ ተጸምቢሩ ሰብ ናብ ዓለም ዝመጽእ ንሓደ ነገርዩ ውልዶ ጥበብ ዳቪንቺ 450 ሚልየን ዶላር ተሸይጡ ሙዚቃን ስእልን ዝህይወቱ ከያኒ 7.3 ሚሊዮን ብር ዝተሸጠ ወረቐት ኑዛዘ ብዙሕ ግዜ ቀባእትን ሰኣልትን ጸሓፍትን ደረስትን ብኸመይ ፍቕሪ ጥበብ ከምዝሓደሮምን ብኸመይ ከምዘማዕብሉዎን ይሕተቱ እዮም ተኽሊት እውን ተሓቲቱ - ግን ሓዲስ ምህዞ የሎን ከምቲ ውሩይ ቀባኣይ ዓለምና ፒካሶ ነብሲ ወከፍ ሰብ ክውለድ እንከሎ ኣትሒዙ ስነ-ጥባባዊ እዩ እቲ ፍልልይ ምቕጻሉን ምቁራጹንዩ ዝበሎ ነቲ ሓሳብ እዩ ደጊሙ ተኽሊት ካብ ቁልዕነቱ ኣትሒዙ ምስ መዛኑኡ ዝረኣዮ ነገራት ብሕንጻጽን ምስልን ክድገሞ ከም ቆልዓ ብጨርቅን ስልክን መጻወቲ ክሰርሕ ነቲ ዝሰርሖ ነገር ከጸባብቕ ብዝጀምሮ ፋሕተርተርን ብዝቐጸሎ ስራሕን እዩ ንፍቕሪ ቅብኣ ሃኒጹዎ ምንጪ ስእሊ, TeklitFB ኣብ ዘበነ ናጽነት ዝዓበየን ዝጎቦዘን ተኽሊት በቶም ኣብ ቃልሲ ሓርነት ብቅብኣዊ ስርሓቶም ስም ዘጥረዩ ሃገራውያን ሰኣልቲ ኣብ ቤት ትምህርቲ ኢብራሂም ስልጣን ስነፍልጠታዊ ትምህርቲ ብምቕሳም ንቅብኣዊ ስርሑ ዕምቆት ወሲኹሉ ነቲ ቅድሚ ሽዑ ብልምዲ ዝገብሮ ዝነበረ ፈተነ ከም ዓቐንን ዕምቆትን ኣለኻኽያ ሕብርን ዝኣመሰሉ መሰረታዊ ትምህርቲ ወሲኹሉ ብድሕሪኡ እውን ካብ ወጻኢ ብዝመጽኡ ክኢላታት ወጻእተኛታትን ደቂ ሃገርን ፍልጠት እናደለበ ኣብ መዝገብ ሃገራዊ ቴምብር ስርሑ ክጽንብር ክኢሉ እዩ ዓለምና ማንም ፍጡር ብዘለዎ ተውህቦ ፍቕሪ ስነ-ጥበብ ዘስተማቕረላ ዓባይ ናይ ምርኢት ኣድማስ እያ ዝብል ተኽሊት ቀባእቲ ነቲ ባህርይ ዝለገሰልና ተውህቦ ኣስተማቒርና ብዕምቆት ኣንቢብና ተመሊስና እነንጸባርቕ መስትያት ተፈጥሮኣዊ ባህሪ ኢና ክብል ስነጥበባዊ ምስ ባህርይ ዘለዎ ፍቕርን ምትእስሳርን የጉልሕ ፈጠራዊ ክእለት እተዓደሎ ቀባኢ - ዳኒ ዳፍላ ብደም ወርሓዊ ፅግያትን ኣስከሬንን ዘጋየፁ ጥበባት ኩሉ ግዜ ኣብ ሕልምና ዘላ ንናፍቓ ሃገር ኣላትና ክንምለሳ ኢና ኸኣ ኣድህቦ ስነ-ጥበብ መሳርሒ ማሕበራዊ ህይወት ምዃንዩ ምንጪ ስእሊ, TeklitFB ፍቕሪ ጥበብን ትምህርትን ኣካቲቱ ዝሰጎመ ተኽሊት ኣብ ኣስመራ ምስ ቻይናውያን መማህራን ቅብኣ ንትሸዓተ ወርሒ ተማሂሩ ኣብ ኣሜሪካ ኣብ ዩኒቨርሲቲ ሊቪስኮ ብኣርት ስቲድዮን ግራፊክስ ዲዛይንን ቐዳማይ ዲግሪ ረኺቡ ዋላኳ ክሳብ ኣጸቢቕካ እትዓብን እትፍለጥን ብእቶት ቅብኣ ጥራሕ ክትነባበር ከቢድ እንተኾነ ተኽሊት ግን ዳርጋ ኩሉ ህይወቱ ንፍቕሪ ጥበብ እዩ ወፍዩዎ ዝበዝሕ ግዜኡ ንጥበብ እዩ ዝህቦ ኩሉ ነገር ብጥበብ ስለዝርእዮ - ጥበብ ንዓይ ፍቕሪ እዩ ክብል ድማ ይገልጾ ንጽባቐ ኣጠማምታዩ ዝውስኖ ይብል ተኽሊት ጽባቐን መልክዕን ንዝብላ ቃላት ክትንትን እንከሎ ክፉእን ጽቡቕን ዝበሃል የለን እቲ ዝውስኖ ኣጠማምታ እዩ ንሓደ ጸሊም ሕብሪ ዝፈቱ ጸሊም ነገር ጽቡቕ ከኽውን እንከሎ ነቲ ቀጠልያ ዝፈቱ ከኣ እታ ቐጠልያ እያ ጽብቕቲ ብምባል ኣብ ዓለም ንኹሉ ነገር ኣጠማምታ ከም ዝውስኖ ንኣብነት ሞናሊዛ ጽብቕቲ ቅብኣኳ እንተኾነት ግን ብዙሓት ሓለፋ ዘለዎም ቅብኣታት ከምዘለው የረድእ ኣብ ፍቕሪ ቅብኣ ፍሉይ ጽልዋ ዘሕደረሉ ቅድሚ ፖስት ኢምፕሬሽኒዝም ዝነበረ ፍሉጥ ስነ ጥበባዊ ቪንሰንት ቫንጎዩ ምዃኑ ዝሕብር ተኽሊት ታሪኽ ህይወትን ኣብ ዓውዲ ቅብኣ ንዝነበሮ ተወፋይንት እውን እዩ ዘድንቕ ምንጪ ስእሊ, TeklitFB ስነ-ጥበባዊ ፍቕሪ እቲ ካብ ርኹባት ሆላንዳውያን ስድራቤት ዝተወልደ ቪንሰንት መዘና ኣይነበሮን ካብ ኣመንቲ ስድራ ብሃይማኖታዊ ጽልዋ ዝዓበየ ቪነሰንት ክሳብ ኣብ 37 ዕድመኡ ብዲፕሬሺን ነብሱ ዘሕልፍ ንዓለምና 860 ናይ ዘይቲ ቅብ ዝርከቦ 2100 ስነጥበባዊ ስርሓት ኣበርኪቱላ ተምሳጥ ተኽሊ ከኣ ኣብ ቅድን ስታይልን ቪንሰንት እዩ ቪንሰንት ንስእልታቱ ብድሙቕ ሕብሪ እዩ ዝቐብእ ቪንሰንት ከም ኣብ ቅብኣ ኣብቲ ድሕሪ ሞቱ ዝተሓትሙ ናብ ምንኣሱ ሓው ዝጽሕፎም ዝነበረ ደብዳበታት እውን እንተኾነ ዓሚቚ ክእለት ከምዝነበሮ ተመስኪሩ እዩ ተኽሊት ብቑጽሪ እኳ እንተዘይገለጾ ክሳብ ሕጂ ኣዚዩ ብዙሕ ቅብኣታት እዩ ኣፍርዩ ኣብ ጉዕዞኦን ንመጻእን ከኣ ዝተዓጻጸፈ ስርሓት ንምፍራይ ብራሹ ኣዋዲዱ ኣብ ስራሕ ተጸሚዱ ይርከብ ኣብ ሓደ እዋን ከኣ ከምቲ ክሪስ ፐፕለ በዓል ተስፋ ቀባኢ ክብል ዝገለጾ ሕልምታቱ ብጻዕሩ ተረጋጊጹ ክንርኢ ደላይ ኩሉ ፈታው ቅብኣን ጥበብን እዩ ተዛማዲ ትሕዝቶ ናይ ስሙይ ፈረንሳዊ ገጣሚ ሻርል ቦድሌር ወረቐት ኑዛዘ ብጨረታ ተሸይጡ5 ሕዳር 2018 ሕጂ ኣብ ኤርትራዉያን ዘሎ ዘይምስምማዕ ምእላዩቲ ቀንዲ ጻዕረይ16 ጉንቦት 2018 ፈጠራዊ ክእለት እተዓደሎ ቀባኢ - ዳኒ ዳፍላ14 ሰነ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 